L E G E 

pentru completarea articolului 107 

din Codul de procedură penală


Parlamentul adoptă prezenta lege organică.


Articol unic. –   Articolul 107 din Codul de procedură penală, aprobat prin Legea R.S.S.Moldoveneşti din 24 martie 1961 (Veştile Sovietului Suprem al R.S.S.Moldoveneşti, 1961, nr.10, art.42), cu modificările ulterioare, se completează cu alineatul 9, cu  următorul cuprins:


„Procurorul General,  în caz de necesitate şi  în interesul  anchetei, poate dispune prin ordonanţă efectuarea anchetei preliminare de către anchetatorii penali ai oricărui organ, indiferent de competenţă.”

